Diari Oficial de la Generalitat Valenciana


Sumari del DOGV 5313, del 28-07-2006 (2006/8653)

ORDE de 7 de juny de 2006, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació de Formació Professional, denominat .Gimsa Estética., a Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8653


Data del document
:   07-06-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Castelló de la Plana
    * centre d'ensenyament
    * ensenyament privat
    * ensenyament professional

ORDE de 7 de juny de 2006, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació de Formació Professional, denominat .Gimsa Estética., a Castelló de la Plana. [2006/8653]  
L'expedient ha sigut iniciat a instància del representant de l'entitat .Gimsa Estética, SL., titular del centre docent privat de nova creació de Formació Professional, denominat .Gimsa Estética., a Castelló de la Plana, en sol·licitud d'autorització d'obertura i funcionament.  
La Direcció General d'Ensenyament va declarar, per Resolució de 8 de març de 2006, l'adequació de les instal·lacions proposades, quant a espais educatius es referix, al que disposa la legislació aplicable.  
L'expedient ha sigut tramitat per la Direcció Territorial de Cultura, Educació i Esport de Castelló i inclou informe favorable de la Unitat Tècnica de Construccions i el compromís del centre d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, de conformitat amb el que establix la disposició transitòria onze, de la Llei Orgànica 2/2006 d'Educació; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Primer  
Autoritzar l'obertura i funcionament del centre docent privat de nova creació de Formació Professional denominat .Gimsa Estética., atenent les característiques, ensenyaments i capacitat màxima que s'hi assenyalen.  
Denominació genèrica del centre: Centre privat de Formació Professional Específica  
Denominació específica del centre: GIMSA ESTÉTICA  
Titular: Gimsa Estética, SL  
Domicili: C/ Doctor Ferran, 16-18, baix   
Localitat: Castelló de la Plana  
Província: Castelló  
Codi: 19321301  
Ensenyaments i capacitat màxima que s'autoritzen:  
Cicles Formatius Família d'Imatge Personal:  
- 2 unitats del Cicle de Grau Mitjà de Perruqueria, amb 40 llocs escolars, en doble torn, un grup de matí i un grup de vesprada.  
- 1 unitat del Cicle de Grau Mitjà d'Estètica Personal Decorativa, amb 20 llocs escolars.  
- 2 unitats del Cicle de Grau Superior d'Estètica, amb 40 llocs escolars, en doble torn, un grup de matí i un grup de vesprada.  
Segon  
La Direcció Territorial de Cultura, Educació i Esport de Castelló establirà, en el termini màxim de dos mesos i per resolució, el centre públic al qual el centre privat quedarà adscrit administrativament.  
Disposició addicional primera  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport de Castelló, a fi de la seua aprovació abans de l'inici de les activitats educatives, previ informe favorable de la Inspecció Educativa.  
Disposició addicional segona  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.  
Disposició final única  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 7 de juny de 2006  
El conseller de Cultura, Educació i Esport  
Alejandro Font de Mora Turón